CELEX: 52014DP0035
Language: fi
Date: 2014-01-16 00:00:00
Title: Euroopan parlamentin päätös 16. tammikuuta 2014 koskemattomuuden pidättämistä ja puolustamista koskevien Euroopan parlamentin työjärjestyksen määräysten muuttamisesta (2013/2031(REG))

23.12.2016   
               
               
                  FI
               
               
                  Euroopan unionin virallinen lehti
               
               
                  C 482/169
               
            P7_TA(2014)0035
      Koskemattomuuden pidättämistä ja puolustamista koskevien Euroopan parlamentin työjärjestyksen määräysten muuttaminen
      Euroopan parlamentin päätös 16. tammikuuta 2014 koskemattomuuden pidättämistä ja puolustamista koskevien Euroopan parlamentin työjärjestyksen määräysten muuttamisesta (2013/2031(REG))
      (2016/C 482/28)
      
         Euroopan parlamentti, joka
      
                  —
               
               
                  ottaa huomioon oikeudellisten asioiden valiokunnan puheenjohtajan 9. marraskuuta 2012 päivätyn kirjeen,
               
            
                  —
               
               
                  ottaa huomioon työjärjestyksen 211 ja 212 artiklan,
               
            
                  —
               
               
                  ottaa huomioon perussopimus-, työjärjestys- ja toimielinasioiden valiokunnan mietinnön sekä oikeudellisten asioiden valiokunnan lausunnon (A7-0012/2014),
               
            
               
                  1.
               
               
                  päättää muuttaa työjärjestystä jäljempänä esitetyllä tavalla;
               
            
               
                  2.
               
               
                  palauttaa mieliin, että kyseiset muutokset tulevat voimaan seuraavan istuntojakson ensimmäisenä päivänä;
               
            
               
                  3.
               
               
                  kehottaa puhemiestä välittämään tämän päätöksen tiedoksi neuvostolle ja komissiolle.
               
            
         Tarkistus 1
      
      
         Euroopan parlamentin työjärjestys
      
      
         5 artikla – 1 a kohta (uusi)
      
      
                  
                     Nykyinen teksti
                  
               
               
                  
                     Tarkistus
                  
               
            
                   
               
               
                  
                     
                        1 a.
                        
                        Parlamentaarinen koskemattomuus ei ole jäsenen henkilökohtainen erioikeus, vaan tae koko parlamentin ja sen jäsenten riippumattomuudesta.
                     
                  
               
            
         Tarkistus 2
      
      
         Euroopan parlamentin työjärjestys
      
      
         6 artikla – 1 kohta
      
      
                  
                     Nykyinen teksti
                  
               
               
                  
                     Tarkistus
                  
               
            
                  1.   Erioikeuksia ja vapauksia koskevaa toimivaltaa käyttäessään parlamentti pyrkii 
                        ensisijaisesti
                      säilyttämään täysivaltaisuutensa demokraattisena lainsäädäntöelimenä ja varmistamaan jäsentensä riippumattomuuden heidän hoitaessaan 
                        tehtäviänsä
                     .
               
               
                  1.   Erioikeuksia ja vapauksia koskevaa toimivaltaa käyttäessään parlamentti pyrkii säilyttämään täysivaltaisuutensa demokraattisena lainsäädäntöelimenä ja varmistamaan jäsentensä riippumattomuuden heidän hoitaessaan 
                        tehtäviään
                     . 
                        Kaikki koskemattomuuden pidättämistä koskevat pyynnöt arvioidaan Euroopan unionin erioikeuksista ja vapauksista tehdyn pöytäkirjan 7, 8 ja 9 artiklan ja tässä artiklassa tarkoitettujen periaatteiden mukaisesti.
                     
                  
               
            
         Tarkistus 3
      
      
         Euroopan parlamentin työjärjestys
      
      
         6 artikla – 2 kohta
      
      
                  
                     Nykyinen teksti
                  
               
               
                  
                     Tarkistus
                  
               
            
                  
                     
                        2.
                        
                        Jäsenvaltion toimivaltaisen viranomaisen puhemiehelle osoittamasta, jäsenen parlamentaarisen koskemattomuuden pidättämistä koskevasta pyynnöstä ilmoitetaan täysistunnossa, ja pyyntö lähetetään käsiteltäväksi asiasta vastaavaan valiokuntaan.
                     
                  
               
               
                  
                     
                        Poistetaan.
                     
                  
               
            
         Tarkistus 4
      
      
         Euroopan parlamentin työjärjestys
      
      
         6 artikla – 3 kohta
      
      
                  
                     Nykyinen teksti
                  
               
               
                  
                     Tarkistus
                  
               
            
                  
                     
                        3.
                        
                        Jäsenen tai entisen jäsenen puhemiehelle osoittamasta, koskemattomuuden ja erioikeuksien puolustamista koskevasta pyynnöstä ilmoitetaan täysistunnossa, ja pyyntö lähetetään käsiteltäväksi asiasta vastaavaan valiokuntaan.
                     
                  
               
               
                  
                     
                        Poistetaan.
                     
                  
               
            
         Tarkistus 5
      
      
         Euroopan parlamentin työjärjestys
      
      
         6 artikla – 4 kohta
      
      
                  
                     Nykyinen teksti
                  
               
               
                  
                     Tarkistus
                  
               
            
                  
                     
                        4.
                        
                        Jos jäsen on pidätetty tai jos hänen liikkumisvapauttaan on rajoitettu siten, että hänen erioikeuksiaan ja vapauksiaan on ilmeisesti loukattu, puhemies voi asiasta vastaavan valiokunnan puheenjohtajaa ja esittelijää kuultuaan käynnistää kiireellisenä asiana aloitteen kyseisen jäsenen erioikeuksien ja vapauksien vahvistamiseksi. Puhemies ilmoittaa aloitteesta valiokunnalle ja täysistunnolle.
                     
                  
               
               
                  
                     
                        Poistetaan.
                     
                  
               
            
         Tarkistus 6
      
      
         Euroopan parlamentin työjärjestys
      
      
         6 artikla – 4 a kohta (uusi)
      
      
                  
                     Nykyinen teksti
                  
               
               
                  
                     Tarkistus
                  
               
            
                   
               
               
                  
                     
                        4 a.
                        
                        Kun jäsentä pyydetään toimimaan todistajana tai asiantuntijana, ei ole tarpeen pyytää koskemattomuuden pidättämistä, jos
                     
                  
               
            
                   
               
               
                  
                              —
                           
                           
                              
                                 
                                    jäsen ei ole velvoitettu saapumaan päivämääränä tai aikana, joka estää hänen parlamentin jäsenen tehtäviensä hoitamisen tai vaikeuttaa sitä, tai jos hän voi antaa lausuman kirjallisesti tai muussa muodossa tavalla, joka ei vaikeuta hänen parlamentin jäsenen tehtäviensä hoitamista, ja
                                 
                              
                           
                        
            
                   
               
               
                  
                              —
                           
                           
                              
                                 
                                    jäsen ei ole velvollinen ilmaisemaan edustajantoimessaan saamiaan luottamuksellisia tietoja, joiden ilmaiseminen ei hänen mukaansa ole tarkoituksenmukaista.
                                 
                              
                           
                        
            
         Tarkistus 7
      
      
         Euroopan parlamentin työjärjestys
      
      
         6 a artikla (uusi)
      
      
                  
                     Nykyinen teksti
                  
               
               
                  
                     Tarkistus
                  
               
            
                   
               
               
                  
                     
                        6 a artikla
                     
                  
               
            
                   
               
               
                  
                     
                        Erioikeuksien ja koskemattomuuden puolustaminen
                     
                  
               
            
                   
               
               
                  
                     
                        1.
                        
                        Jos jonkin jäsenvaltion viranomaisten väitetään loukanneen jäsenen tai entisen jäsenen erioikeuksia ja koskemattomuutta, parlamenttia voidaan pyytää 7 artiklan - 1 kohdan mukaisesti määrittämään päätöksellä, onko niitä tosiasiallisesti loukattu.
                     
                  
               
            
                   
               
               
                  
                     
                        2.
                        
                        Erioikeuksien ja koskemattomuuden puolustamista voidaan pyytää etenkin, jos olosuhteiden katsotaan hallinnollisesti tai muulla tavoin rajoittavan parlamentin kokouspaikkaan matkustavan tai sieltä palaavan jäsenen vapaata liikkumista, mielipiteen ilmaisemista tai äänestyskäyttäytymistä hänen hoitaessaan tehtäviään tai jos kyseiset olosuhteet kuuluvat Euroopan unionin erioikeuksista ja vapauksista tehdyn pöytäkirjan 9 artiklan soveltamisalaan.
                     
                  
               
            
                   
               
               
                  
                     
                        3.
                        
                        Jäsenen erioikeuksien ja koskemattomuuden puolustamista koskevaa pyyntöä ei voida ottaa käsiteltäväksi, jos on jo vastaanotettu samaan oikeusmenettelyyn liittyvä kyseisen jäsenen koskemattomuuden pidättämistä tai puolustamista koskeva pyyntö riippumatta siitä, onko tästä pyynnöstä jo tehty päätös.
                     
                  
               
            
                   
               
               
                  
                     
                        4.
                        
                        Jäsenen erioikeuksien ja koskemattomuuden puolustamista koskevan pyynnön käsittelyä ei jatketa, jos vastaanotetaan samaan oikeusmenettelyyn liittyvä pyyntö kyseisen jäsenen koskemattomuuden pidättämisestä.
                     
                  
               
            
                   
               
               
                  
                     
                        5.
                        
                        Jos on tehty päätös olla puolustamatta jäsenen erioikeuksia ja koskemattomuutta, jäsen voi esittää uusia todisteita ja pyytää, että päätöstä tarkastellaan uudelleen. Uudelleentarkastelupyyntöä ei oteta käsiteltäväksi, jos päätöksen johdosta on aloitettu Euroopan unionin toiminnasta tehdyn sopimuksen 263 artiklan mukainen menettely tai jos puhemies katsoo, että esitetyt uudet todisteet eivät ole riittävän painavia oikeuttamaan asian uudelleentarkastelua.
                     
                  
               
            
         Tarkistus 8
      
      
         Euroopan parlamentin työjärjestys
      
      
         6 b artikla (uusi)
      
      
                  
                     Nykyinen teksti
                  
               
               
                  
                     Tarkistus
                  
               
            
                   
               
               
                  
                     
                        6 b artikla
                     
                  
               
            
                   
               
               
                  
                     
                        Puhemiehen kiireelliset toimet koskemattomuuden vahvistamiseksi
                     
                  
               
            
                   
               
               
                  
                     
                        1.
                        
                        Jos jäsen on pidätetty tai jos hänen liikkumisvapauttaan on rajoitettu siten, että hänen erioikeuksiaan ja vapauksiaan on ilmeisesti loukattu, puhemies voi asiasta vastaavan valiokunnan puheenjohtajaa ja esittelijää kuultuaan tehdä kiireellisesti aloitteen kyseisen jäsenen erioikeuksien ja vapauksien vahvistamiseksi. Puhemies ilmoittaa aloitteesta valiokunnalle ja täysistunnolle.
                     
                  
               
            
                   
               
               
                  
                     
                        2.
                        
                        Puhemiehen käyttäessä 1 kohdan mukaisia valtuuksiaan valiokunta merkitsee puhemiehen aloitteen tiedoksi seuraavassa kokouksessaan. Jos valiokunta pitää sitä tarpeellisena, se voi laatia mietinnön täysistunnon käsiteltäväksi.
                     
                  
               
            
         Tarkistus 9
      
      
         Euroopan parlamentin työjärjestys
      
      
         7 artikla – - 1 kohta (uusi)
      
      
                  
                     Nykyinen teksti
                  
               
               
                  
                     Tarkistus
                  
               
            
                   
               
               
                  
                     
                        -1.
                        
                        Jäsenvaltion toimivaltaisen viranomaisen puhemiehelle osoittamasta, jäsenen parlamentaarisen koskemattomuuden pidättämistä koskevasta pyynnöstä taikka jäsenen tai entisen jäsenen puhemiehelle osoittamasta, erioikeuksien ja vapauksien puolustamista koskevasta pyynnöstä ilmoitetaan täysistunnossa, ja pyyntö lähetetään käsiteltäväksi asiasta vastaavaan valiokuntaan.
                     
                  
               
            
         Tarkistus 10
      
      
         Euroopan parlamentin työjärjestys
      
      
         7 artikla – 1 kohta
      
      
                  
                     Nykyinen teksti
                  
               
               
                  
                     Tarkistus
                  
               
            
                  1.   
                        Asiasta vastaava
                      valiokunta käsittelee koskemattomuuden pidättämistä sekä 
                        koskemattomuuden ja
                      erioikeuksien puolustamista koskevat pyynnöt viipymättä 
                        niiden jättämisjärjestyksessä
                     .
               
               
                  1.   Valiokunta käsittelee koskemattomuuden pidättämistä sekä erioikeuksien 
                        ja vapauksien
                      puolustamista koskevat pyynnöt viipymättä 
                        ottaen kuitenkin huomioon tapausten monimutkaisuuden
                     .
               
            
         Tarkistus 11
      
      
         Euroopan parlamentin työjärjestys
      
      
         7 artikla – 3 kohta
      
      
                  
                     Nykyinen teksti
                  
               
               
                  
                     Tarkistus
                  
               
            
                  3.   Valiokunta voi pyytää asianomaiselta viranomaiselta ne lisätiedot tai selvitykset, jotka valiokunta katsoo tarpeellisiksi voidakseen muodostaa mielipiteensä koskemattomuuden pidättämisestä tai puolustamisesta. 
                        Jäsenelle annetaan tilaisuus tulla kuulluksi. Hänellä on oikeus esittää kaikki tässä yhteydessä aiheellisiksi katsomansa asiakirjat tai muut kirjalliset todisteet. Toinen jäsen voi toimia hänen edustajanaan.
                     
                  
               
               
                  3.   Valiokunta voi pyytää asianomaiselta viranomaiselta ne lisätiedot tai selvitykset, jotka valiokunta katsoo tarpeellisiksi voidakseen muodostaa mielipiteensä koskemattomuuden pidättämisestä tai puolustamisesta.
               
            
         Tarkistus 12
      
      
         Euroopan parlamentin työjärjestys
      
      
         7 artikla – 3 a kohta (uusi)
      
      
                  
                     Nykyinen teksti
                  
               
               
                  
                     Tarkistus
                  
               
            
                   
               
               
                  
                     
                        3 a.
                        
                        Jäsenelle annetaan tilaisuus tulla kuulluksi, hänellä on oikeus esittää kaikki tässä yhteydessä aiheellisiksi katsomansa asiakirjat tai muut kirjalliset todisteet, ja toinen jäsen voi toimia hänen edustajanaan.
                     
                  
               
            
                   
               
               
                  
                     
                        Jäsen ei saa olla paikalla koskemattomuutensa pidättämistä tai puolustamista koskevista pyynnöistä käytävien keskustelujen aikana, itse kuulemista lukuun ottamatta.
                     
                  
               
            
                   
               
               
                  
                     
                        Valiokunnan puheenjohtaja kutsuu jäsenen kuultavaksi ja ilmoittaa kuulemisen ajankohdan. Jäsen voi luopua oikeudestaan tulla kuulluksi.
                     
                  
               
            
                   
               
               
                  
                     
                        Jos jäsen ei saavu kuultavaksi kutsuttaessa, hänen katsotaan luopuneen oikeudestaan tulla kuulluksi, paitsi jos hän on esittänyt pyynnön olla saapumatta kuultavaksi ehdotettuna ajankohtana, ja on myös ilmoittanut syyn siihen. Valiokunnan puheenjohtaja päättää, hyväksytäänkö tällainen pyyntö olla saapumatta kuultavaksi ilmoitetun syyn perusteella, eikä päätökseen voi hakea muutosta.
                     
                  
               
            
                   
               
               
                  
                     
                        Jos valiokunnan puheenjohtaja hyväksyy jäsenen pyynnön, hän kutsuu jäsenen kuultavaksi uutena ajankohtana. Jos jäsen ei saavu kuulemiseen tänä toisena ajankohtana, menettelyä jatketaan jäsentä kuulematta. Muita pyyntöjä olla saapumatta kuultavaksi tai tulla kuulluksi ei sen jälkeen hyväksytä.
                     
                  
               
            
         Tarkistus 13
      
      
         Euroopan parlamentin työjärjestys
      
      
         7 artikla – 5 kohta
      
      
                  
                     Nykyinen teksti
                  
               
               
                  
                     Tarkistus
                  
               
            
                  
                     
                        5.
                        
                        Jos jäsentä pyydetään toimimaan todistajana tai asiantuntijana, ei ole tarvetta pyytää koskemattomuuden pidättämistä edellyttäen, että
                     
                  
               
               
                  
                     
                        Poistetaan.
                     
                  
               
            
                  
                              —
                           
                           
                              
                                 
                                    jäsen ei ole velvoitettu saapumaan päivämääränä tai aikana, joka estää tai vaikeuttaa hänen parlamentin jäsenen tehtäviensä hoitamista, tai että hän voi antaa lausuman kirjallisesti tai muussa muodossa tavalla, joka ei vaikeuta hänen parlamentin jäsenen tehtäviensä hoitamista,
                                 
                              
                           
                        
               
                   
               
            
                  
                              —
                           
                           
                              
                                 
                                    jäsen ei ole velvollinen ilmoittamaan edustajantoimessaan saamiaan luottamuksellisia tietoja, joiden ilmoittaminen ei hänen mukaansa ole tarkoituksenmukaista.
                                 
                              
                           
                        
               
                   
               
            
         Tarkistus 14
      
      
         Euroopan parlamentin työjärjestys
      
      
         7 artikla – 6 kohta
      
      
                  
                     Nykyinen teksti
                  
               
               
                  
                     Tarkistus
                  
               
            
                  
                     
                        6.
                        
                        Erioikeuden tai vapauden puolustamista koskevissa tapauksissa valiokunta toteaa, muodostavatko olosuhteet hallinnollisen tai muun esteen parlamentin kokouspaikkaan matkustavien tai sieltä palaavien jäsenten vapaalle liikkumiselle, mielipiteen ilmaisemiselle tai äänestyskäyttäytymiselle heidän hoitaessaan edustajantoimeensa kuuluvia tehtäviä tai kuuluvatko kyseiset olosuhteet erioikeuksista ja vapauksista tehdyn pöytäkirjan 9 artiklassa tarkoitettuihin asioihin, jotka eivät kuulu kansallisen oikeuden alaan, ja tekee ehdotuksen, jossa kehotetaan asianomaista viranomaista tekemään tarvittavat johtopäätökset.
                     
                  
               
               
                  
                     
                        Poistetaan.
                     
                  
               
            
         Tarkistus 15
      
      
         Euroopan parlamentin työjärjestys
      
      
         7 artikla – 10 kohta
      
      
                  
                     Nykyinen teksti
                  
               
               
                  
                     Tarkistus
                  
               
            
                  
                     
                        10.
                        
                        Puhemiehen käyttäessä 6 artiklan 4 kohdan mukaisia valtuuksiaan asiasta vastaava valiokunta merkitsee puhemiehen aloitteen tiedoksi seuraavassa kokouksessaan. Jos valiokunta pitää sitä tarpeellisena, se voi laatia mietinnön parlamentin käsiteltäväksi.
                     
                  
               
               
                  
                     
                        Poistetaan.
                     
                  
               
            
         Tarkistus 16
      
      
         Euroopan parlamentin työjärjestys
      
      
         7 artikla – 12 a kohta (uusi)
      
      
                  
                     Nykyinen teksti
                  
               
               
                  
                     Tarkistus
                  
               
            
                   
               
               
                  
                     
                        12 a.
                        
                        Valiokunta vahvistaa periaatteet tämän artiklan soveltamiselle.